XO บวก 4% ลุ้นกำไรปีนี้โต 44% แตะ 459 ลบ. ปี 65 ดีต่อเนื่อง
XO บวก 4% ลุ้นกำไรปีนี้โต 44% แตะ 459 ลบ. ปี 65 ดีต่อเนื่อง โบรกฯแนะถือราคาเป้าหมาย 22 บาท
XO บวก 4% ลุ้นกำไรปีนี้โต 44% แตะ 459 ลบ. ปี 65 ดีต่อเนื่อง โบรกฯแนะถือราคาเป้าหมาย 22 บาท
18 พ.ย. 2564

ผู้สื่อข่าวรายงานว่าวันนี้ (18 พ.ย. 2564) ราคาหุ้นของบริษัท เอ็กโซติค ฟู้ด จำกัด (มหาชน) หรือ XO ณ เวลา 15:58 น.อยู่ที่ระดับ 17.70 บาท เพิ่มขึ้น 0.70 บาท หรือคิดเป็น 4.12% โดยทำจุดสูงสุดอยู่ที่ 17.70 บาท และทำจุดต่ำสุดอยู่ที่ 17.00 บาท ด้วยมูลค่าการซื้อขาย 64.92 ล้านบาท

โดยบริษัทหลักทรัพย์ ฟินันเซีย ไซรัส ระบุในบทวิเคราะห์ (15พ.ย.2564) แนะนำ “ถือ” หุ้น XO ราคาเป้าหมาย 22 บาท บริษัทมีกำไรสุทธิ 9 เดือนปี 2564 เท่ากับ 354 ลบ. (โต 50% เทียบช่วงเดียวกันของปีก่อน) คิดเป็นสัดส่วน 77% ของประมาณการทั้งปี
แนวโน้มกำไรไตรมาส 4/2564 น่าจะทรงตัวถึงอ่อนตัวลง ปกติเป็น Low Season ของการส่งออก และคาดสถานการณ์ Packaging รวมถึงปัญหาสายเรือน่าจะ ทยอยคลี่คลาย ยังไม่กลับสู่ระดับปกติ อย่างไรก็ตาม เชื่อว่าคำสั่งซื้อจะกลับมาฟื้นตัวในไตรมาส 1/2565 เมื่อสต็อกของลูกค้าอยู่ในระดับต่ำและคาดกำไรจะเติบโตอีกครั้งในครึ่งแรกปี 2565
ทั้งนี้ยังคงประมาณการกำไรสุทธิปี 2564-2565 ไว้ตามเดิมที่ 459 ลบ (โต 44.2% เทียบช่วงเดียวกันของปีก่อน) และ 469 ลบ. (โต 2% เทียบช่วงเดียวกันของปีก่อน) ตามลำดับ คงราคาเป้าหมาย 22 บาท (อิง PE เดิม 20 เท่า)